wannaphong/clean_thaiwikipedia huggingface dataset:
# แสงจักรราศี
แสงจักรราศี  คือแสงสว่างเรืองรองจาง ๆ เป็นโครงรูปสามเหลี่ยมหยาบ ๆ ที่ปรากฏบนท้องฟ้ายามค่ำคืนหลังจากที่แสงสนธยาของตะวันตกดินลับฟ้าไปแล้ว โดยปรากฏอยู่ในแนวเส้นสุริยวิถี ในเขตซีกโลกเหนือตอนกลางจะสามารถมองเห็นแสงจักรราศีได้ดีที่สุดในช่วงเย็นของฤดูใบไม้ผลิทางท้องฟ้าทิศตะวันตก หลังจากที่แสงอาทิตย์อัสดงจางหายไปหมด หรือในฤดูใบไม้ร่วงยามเช้ามืดทางท้องฟ้าตะวันออกก่อนที่แสงอรุณจะมาถึง แสงจักรราศีมีลักษณะจางมากเพราะมีแสงอื่นรบกวนเช่น แสงจันทร์ หรือมลภาวะทางแสงอื่น ๆ 

ปรากฏการณ์นี้มีการสังเกตและตรวจสอบเป็นครั้งแรกในปี ค.ศ. 1683 โดยนักดาราศาสตร์ชื่อ โจวันนี โดเมนีโก กัสซีนี ต่อมาได้รับการอธิบายเป็นครั้งแรกโดย นีกอลา ฟาซีโย เดอ ดุยเย ในปี ค.ศ. 1684
# วงศ์ดาวเคราะห์น้อย
วงศ์ดาวเคราะห์น้อย คือการจัดกลุ่มประชากรดาวเคราะห์น้อยที่มีลักษณะร่วมกันทางวงโคจร เช่น ค่ากึ่งแกนเอก ความเยื้องศูนย์กลาง และความเอียงของวงโคจร เชื่อว่าดาวเคราะห์น้อยที่เป็นสมาชิกในวงศ์เดียวกันน่าจะเป็นชิ้นส่วนของดาวเคราะห์น้อยดวงเดียวกันที่แตกออกเป็นส่วน ๆ จากการปะทะกันในอดีต

 รายชื่อวงศ์ดาวเคราะห์น้อย 

{| align="center" class="wikitable"
|-
! rowspan="2" | ชื่อวงศ์
!! rowspan="2" width="110px"| ตั้งชื่อตาม
! colspan="3" align="center" | องค์ประกอบของวงโคจร 
! colspan="2" aligh="center" | ขนาด
!! rowspan="2" | ชื่ออื่น
|- 
! width="80px" |a (AU) 
!! width="80px" | e 
!! width="80px" | i (°) 
!! width="100px" | จำนวน % โดยประมาณของทั้งหมด
!! width="100px" | members in ZappalàHCM analysis[A]
|-
! colspan="8" | วงศ์ดาวเคราะห์น้อยที่สำคัญในแถบหลัก ได้แก่:|-
|อีออส || 221 Eos || 2.99 to 3.03 || 0.01 to 0.13 || 8 to 12 || || 480 || 
|-
|ยูโนเมีย || 15 Eunomia || 2.53 to 2.72 || 0.08 to 0.22 || 11.1 to 15.8 || 5% || 370 || 
|-
|ฟลอรา || 8 Flora || 2.15 to 2.35 || 0.03 to 0.23 || 1.5 to 8.0 || 4-5%|| 590 || Ariadne family after 43 Ariadne
|-
|ไฮเจีย || 10 ไฮเจีย || 3.06 to 3.24 || 0.09 to 0.19 || 3.5 to 6.8 || 1% || 105 || 
|-
|โคโรนิส || 158 Koronis || 2.83 to 2.91 || 0 to 0.11 || 0 to 3.5 || || 310 || 
|-
|มาเรีย || 170 Maria || 2.5 to 2.706 || || 12 to 17 || || 80 || 
|-
|ไนซา || 44 Nysa || 2.41 to 2.5 || 0.12 to 0.21 || 1.5 to 4.3 || || 380 || Hertha family after 135 Hertha
|-
|ธีมิส || 24 Themis || 3.08 to 3.24 || 0.09 to 0.22 || 0 to 3 || || 530 || 
|-
|เวสต้า || 4 เวสต้า ||2.26 to 2.48||0.03 to 0.16||5.0 to 8.3|| 6% || 240 || 
|-
! colspan="8" | สมาชิกที่สำคัญอื่นๆ ในแถบหลัก:[C]
|-
|แอดีโอนา || 145 แอดีโอนา || || || || || 65 || 
|-
|แอสทริด || 1128 Astrid || || || || || 11 || 
|-
|โบเวอร์ || 1639 Bower || || || || || 13 || Endymion family after 342 Endymion
|-
|บราซิเลีย || 293 Brasilia || || || || || 14 || 
|-
|เจฟยัน || 1272 Gefion ||2.74 to 2.82||0.08 to 0.18||7.4 to 10.5|| 0.8% || 89 || Ceres family after 1 Ceres andMinerva family after 93 Minerva
|-
|คลอริส || 410 Chloris || || || || || 24 || 
|-
|โดรา || 668 Dora || || || || || 78 || 
|-
|อิรีกอนี || 163 Erigone || || || || || 47 || 
|-
|ฮิลดา || 153 Hilda || 3.7 to 4.2 || >0.07 || <20° || - || ||
|-
|คาริน || 832 Karin || || || || || 39[B] ||
|-
|ลิเดีย || 110 ลิเดีย || || || || || 38 || 
|-
|มะเซเลีย || 20 Massalia ||2.37 to 2.45||0.12 to 0.21||0.4 to 2.4|| 0.8% || 47 || 
|-
|เมลีเบีย || 137 เมลีเบีย || || || || || 15 || 
|-
|เมอร์เซีย || 808 Merxia || || || || || 28 || 
|-
|มิซะ || 569 Misa || || || || || 26 || 
|-
|แนมา || 845 Naëma || || || || || 7 || 
|-
|เนเมซิส || 128 Nemesis || || || || || 29 || Concordia family after 58 Concordia
|-
|ราฟิตา || 1644 Rafita || || || || || 22 || 
|-
|เวริตัส || 490 Veritas || || || || || 29 || Undina family after 92 Undina 
|-
! colspan="8" | TNO families:''[D]
|-
|เฮาเมอา ||  || ~43 || ~0.19 || ~28 || || || 

|}
# อินดีแอนา (อัลบั้ม)
อินดีแอนา  เป็นอัลบั้มแรกของจอน แม็กลาฟลิน นักร้องและนักประพันธ์เพลงหนุ่มชาวอเมริกัน ออกจำหน่ายเมื่อวันที่ 1 เมษายน พ.ศ. 2550 ในสหรัฐอเมริกา อัลบั้มนี้ได้นำเพลงจากอัลบั้มอีพี อินดรัสทรี  มาขับร้องใหม่ โดยมีเพลง "บิวตีฟูลดีสแอสเตอร์" เป็นซิงเกิลแรกจากอัลบั้มนี้ ออกเผยแพร่ทางวิทยุเมื่อเดือนเมษายน พ.ศ. 2550 ในสหรัฐอเมริกา  ขึ้นอันดับสูงสุดในอันดับที่ 28 ในชาร์ตบิลบอร์ดเพลงยอดนิยมของผู้ใหญ่ 40 เพลง "Beautiful Disaster" at peak position on Hot Adult Top 40 Tracks สืบค้นวันที่ 6 ธันวาคม พ.ศ. 2551  อัลบั้มนี้ขึ้นอันดับสูงสุดในอันดับที่ 81 ในชาร์ตอัลบั้มบิลบอร์ด 200 มียอดขายกว่า 9,000 ชุดในสัปดาห์แรก

ฉบับที่จำหน่ายในเว็บไซต์อะเมซอนออกจำหน่ายรูปแบบพิเศษพร้อมซีดีเสริมอันบรรจุเพลงเพิ่มเติม 2 เพลง คือเพลง "คอนเวอร์เซชันส์"  และ "โธรววิงอะไลน์"  และฉบับร้องสดของเพลง "อินดรัสทรี"อะเมซอน อินดีแอนา โบนัสดิสก์ สืบค้นวันที่ 6 ธันวาคม พ.ศ. 2551 

 รายชื่อเพลง 
 "อินดรัสทรี"  (แม็กลาฟลิน)  – 4:01
 "บิวตีฟูลดิสแอสเตอร์"  (ฮูสตัน, แม็กลาฟลิน)  – 4:13
 "จัสกิฟอิทไทม์"  (เจอร์จาด, แม็กลาฟลิน, นีวิล)  – 3:45
 "ออลเรดีอิน"  (แม็กลาฟลิน)  – 3:56
 "ฟอร์ยูฟรอมมี"  (คริสตี, เอ็ดวาร์ดส, แม็กลาฟลิน, สปอก)  – 3:35
 "ฮูแมน"  (กริฟฟิธส์, แม็กลาฟลิน)  – 4:14
 "อินดีแอนา"  (แม็กลาฟลิน)  – 3:49
 "แอนเท็ใฟอร์อเมริกันทีเนเจอรส์"  (แม็กลาฟลิน)  – 5:53
 "พีเพิล"  (แม็กลาฟลิน)  – 3:46
 "เอมีเลียส์มิสซิง"  (ฮูมมอน, แม็กลาฟลิน)  – 2:48 1
 "เพรยิงทูเดอะรองก็อด"  (ฮูสตัน, แม็กลาฟลิน)  – 4:08
 "เพอร์เฟก"   (แม็กลาฟลิน)  – 4:22
 "อันทิลยูก็อตเลิฟ"  (ฮิกส์, ฮูสตัน, แม็กลาฟลิน)  – 3:56

1 ฉบับคริสเตียนของอัลบั้มนี้ได้นำเพลง "พราวด์ฟาเธอร์" บรรจุแทน 

แผ่นเสริมพิเศษจากเว็บไซต์อะเมซอน
 "คอนเวอร์เซชันส์"   (แม็กลาฟลิน)  – 4:06
 "โธรววิงอะไลน์"   (แม็กลาฟลิน)  – 3:58
 "อินดรัสทรี" (วิดีโอฉบับร้องสด)

 ชาร์ต 
ชาร์ต (พ.ศ. 2550)อันดับสูงสุดยอดขายสหรัฐอเมริกาชาร์ตบิลบอร์ด 200Indiana at peak position on Billboard 2008115,000+สหรัฐอเมริกาชาร์ตบิลบอร์ดทอปคริสเตียนอัลบั้ม5
# เฟรด โรแลนโด ปาสเตอร์
เฟรด โรแลนโด ปาสเตอร์ (Fred Rolando Pastor) นักมวยสากลชาวฟิลิปปินส์ สถิติการชก 46 ครั้ง ชนะ 13 (น็อค 7) เสมอ 8 แพ้ 25 

 เกียรติประวัติ 

 แชมป์ OPBF รุ่นไลท์เวท 
 ชิง 19 กรกฎาคม 2517 ชนะคะแนน มาลัยทอง ศิษย์ขุน ที่ ฟิลิปปินส์
 เสียแชมป์ 21 กุมภาพันธ์ 2518 แพ้คะแนน โมริโตะ คาชิวาบะ ที่ กวม 
 แชมป์ฟิลิปปินส์รุ่นเวลเตอร์เวท (2522 – 2523)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นไลท์เวทเมื่อ 23 เมษายน 2516 แพ้คะแนน กัตส์ อิชิมัตสึ ที่ ญี่ปุ่น
 ชิงแชมป์ OPBF รุ่นไลท์เวทเมื่อ 27 มีนาคม 2520 แพ้น็อค โอห์ ยองโฮ ยก 1 ที่ เกาหลีใต้
# โอเคนาว
โอเคนาว  คืออัลบั้มเพลงลำดับที่ 2 ของจอน แม็กลาฟลิน นักร้องและนักประพันธ์เพลงหนุ่มชาวอเมริกัน ออกจำหน่ายเมื่อวันที่ 7 ตุลาคม พ.ศ. 2551 ใน สหรัฐอเมริกา โอเคนาว มีซิงเกิลแรกคือ "บีททิงมายฮาร์ต" เพลงนิวอิเล็กโทรนิกป๊อป เผยแพร่ทางวิทยุ 17 กรกฎาคม พ.ศ. 2551 ในสหรัฐอเมริกา ขึ้นชาร์ตในเดือนสิงหาคม พ.ศ. 2551 ขึ้นอันดับสูงสุดในลำดับที่ 21 ในชาร์ตบิลบอร์ดเพลงยอดนิยมของผู้ใหญ่ 40 เพลง"บีททิงมายฮาร์ต" อันดับสูงสุดเพลงยอดนิยมของผู้ใหญ่ 40 เพลง สืบค้นวันที่ 6 ธันวาคม พ.ศ. 2551
# เออร์เบินดิกชันแนรี
เออร์เบินดิกชันแนรี  เป็นเว็บไซต์พจนานุกรมที่รวบรวมคำ วลี หรือชื่อต่าง ๆ ที่เป็นศัพท์สแลงซึ่งเพิ่มเติมเนื้อหาโดยผู้ใช้ เนื้อหาที่ส่งเข้ามาจะมีการปรับให้เป็นรูปแบบเดียวกันโดยผู้แก้ไขอาสาสมัครก่อนนำเสนอ และมีการจัดอันดับความนิยมโดยผู้เยี่ยมชม

 ประวัติ 
เออร์เบินดิกชันแนรี ก่อตั้งเมื่อ พ.ศ. 2542 (ค.ศ. 1999) โดย อารอน เพกแคม (Aaron Peckham) นักศึกษาปีหนึ่งในสาขาวิทยาการคอมพิวเตอร์ที่มหาวิทยาลัยแคลิฟอร์เนียพอลิเทคนิคสเตต (California Polytechnic State University) (ซึ่งปัจจุบันเป็นวิศวกรซอฟต์แวร์ให้กับกูเกิล)

 เนื้อหา 
นิยามคำศัพท์ในเออร์เบินดิกชันแนรีเป็นการอธิบายถึง คำ วลี หรือชื่อต่าง ๆ ที่เป็นศัพท์สแลง ซึ่งเกิดขึ้นใหม่และมักไม่พบในพจนานุกรมทั่วไป คำส่วนมากมีการให้นิยามหลายความหมาย ตัวอย่างการใช้งาน และการจัดหมวดหมู่แบบแท็ก (tag) หลายคำในเออร์เบินดิกชันแนรีอาจหยาบโลน ลบหลู่ หรือก้าวร้าว แต่บางคำก็สร้างขึ้นมาเพื่อความตลกขบขัน หรือการเสียดสี

คำศัพท์ที่เกี่ยวกับเพศนิยม (sexism) การต่อต้านรักร่วมเพศ (homonegativity) เผ่าพันธุ์นิยมและการเหยียดเชื้อชาติ (racism) สามารถมีได้ในเออร์เบินดิกชันแนรี ตราบเท่าที่การให้ความหมายสามารถอธิบายคำศัพท์นั้น ๆ และไม่เป็นการใช้ในทางที่ผิด แนวทางของเว็บไซต์ได้แนะนำว่า ผู้ที่ส่งข้อมูลและผู้แก้ไขอาสาสมัคร ควรหลีกเลี่ยงการนิยามที่กล่าวถึง เรื่องขำขันเฉพาะกลุ่ม การอ้างถึงความไม่มีชื่อเสียงของบุคคล ความไร้แก่นสาร โฆษณา หรือความรุนแรงทางเพศ Urban Dictionary: Guidelines

 การควบคุมคุณภาพ 
คุณภาพของเนื้อหามีการประเมินในสองระดับ ระดับแรก ผู้แก้ไขอาสาสมัครจะทำการโหวตเพื่อที่จะอนุมัติหรือไม่อนุมัตินิยามคำศัพท์ที่ถูกส่งเข้ามาใหม่ โดยพิจารณาจากแนวทางของเว็บไซต์ เมื่อนิยามคำศัพท์นั้นมีคะแนน "อนุมัติ" ต่างจาก "ไม่อนุมัติ" อย่างเพียงพอ ก็จะนำรายการนั้นขึ้นแสดงในพจนานุกรม ข้อเสียอย่างหนึ่งของระบบนี้คือการรอคอยให้อาสาสมัครมาลงคะแนนอนุมัติ ทำให้เกิดความล่าช้าในการปรากฏของคำศัพท์

ระดับที่สอง ผู้เยี่ยมชมทั่วไปสามารถโหวตนิยามคำศัพท์ที่ปรากฏในพจนานุกรมว่า "เห็นด้วย/ถูกต้อง" (up) หรือ "ไม่เห็นด้วย/ไม่ถูกต้อง" (down) โดยไม่จำเป็นต้องล็อกอิน สำหรับคำศัพท์คำเดียวกัน ความหมายจะปรากฏโดยลำดับที่มีคะแนนสุทธิที่สูงที่สุดมาก่อน ดังนั้นคำนิยามที่ได้รับความนิยมมากที่สุด ก็คือความหมายที่ชัดเจนที่สุด

 หนังสือ 
เมื่อเดือนตุลาคม พ.ศ. 2548 (ค.ศ. 2005) มีการคัดเลือกนิยามคำศัพท์จากเว็บไซต์เออร์เบินดิกชันแนรี เพื่อจัดพิมพ์เป็นหนังสือรูปเล่มเป็นครั้งแรก ส่วนเล่มที่สองตีพิมพ์ใน พ.ศ. 2550 (ค.ศ. 2007)
 Aaron Peckham (2005), Urban Dictionary: Fularious Street Slang Defined, Andrews McMeel, ISBN 0-7407-5143-3 
 Aaron Peckham (2007), Mo' Urban Dictionary: Ridonkulous Street Slang Defined, Andrews McMeel, ISBN 0-7407-6875-1
# น้ำกร่อย
น้ำกร่อย  คือน้ำทะเล (น้ำเค็ม) ผสมกับน้ำจืด สามารถพบได้ตามปากอ่าวแม่น้ำออกทะเล เช่น สมุทรปราการ  (แม่น้ำเจ้าพระยาออกทะเล)  บริเวณสมุทรสาคร (แม่น้ำท่าจีนออกทะเล)  สมุทรสงคราม (แม่น้ำแม่กลองออกทะเล) โดยทั่วไปแล้ว น้ำกร่อยหรือน้ำทะเลในสภาพปกติมีสภาพเป็นด่างอ่อน ๆ pH ราว 7.3 ไปจนถึง 8.5 เหตุที่น้ำทะเลมีสภาพเป็นด่างอ่อน ๆ เป็นเพราะในน้ำทะเลมีแร่ธาตุหลายชนิด ที่ทำให้น้ำเป็นด่างอ่อน

เครื่องมือวัดความเค็ม เรียก ซาลิโนมิเตอร์ (Salinometer) หรือ รีแฟรกโตซาลิโนมิเตอร์ (Refractosalinometer) วัดโดยใช้หลักการหักเหของแสง ยิ่งเค็มมาก ยิ่งหักเหมาก แล้วแปลงไปเป็นสเกลของ ppt (part per thousand = ส่วนในพันส่วน) ซึ่งเป็นหน่วยของค่าความเค็มของน้ำ ความเค็มกับ pH ไม่ได้สัมพันธ์กันโดยตรง เพียงแต่ว่าน้ำทะเลมี pH สูงกว่าน้ำจืด แต่น้ำในนาเกลือที่มีความเค็มเกิน 100 ppt มีค่า pH ไม่แตกต่างจากน้ำทะเลปกติ (ไม่นับปัจจัยอย่างอื่นที่เข้ามาเกี่ยวข้องด้วยเช่น ค่า DO หรือ คาร์บอนไดออกไซด์ เป็นต้น) 

ในบริเวณที่เป็นน้ำกร่อยมีสิ่งมีชีวิตทั้งสัตว์และพืชอาศัยอยู่ ซึ่งมีรายละเอียดดังแสดงข้างล่าง

 รายชื่อปลาน้ำกร่อย 
 วงศ์ปลากดทะเล
 วงศ์ปลากระทิง
 วงศ์ปลากระบอก
 วงศ์ปลากระเบนธง
 วงศ์ปลากุเรา
 วงศ์ปลาฉนาก
 วงศ์ปลาตูหนา
 ปลากดหัวผาน
 ปลากดเทพา
 ปลากดเหลือง
 ปลากระเบนชายธง
 ปลากระเบนบัว
 ปลากระเบนลายเสือ
 ปลากระเบนแม่กลอง
 ปลากะพงขาว
 ปลากะพงข้างปาน
 ปลากะพงแดง
 ปลาฉนากจะงอยปากกว้าง
 ปลาฉนากจะงอยปากแคบ
 ปลาฉนากเขียว
 ปลาฉลามครีบดำ
 ปลาฉลามหัวบาตร
 ปลาชะลิน
 ปลาตะลุมพุก
 ปลาตาเหลือก
 ปลาตาเหลือกยาว
 ปลาตีน
 ปลาตูหนา
 ปลาตูหนาลาย
 ปลาบู่เขือคางยื่น
 ปลาปักเป้าสมพงษ์
 ปลายอดม่วงลาย
 ปลายอดม่วงเกล็ดถี่
 ปลาย่าดุก
 ปลาวัวจมูกสั้น
 ปลาสะแงะ
 ปลาสเตอร์เจียน
 ปลาหนวดพราหมณ์
 ปลาอุก
 ปลาอุกจุดดำ
 ปลาโรนัน
 ปลาโรนันจุดขาว
 ปลาโรนันหัวเสียม
 ปลาโรนันหัวเสียมยักษ์
 ปลาไหลนา
 ปลาไหลหลาด
 ปลาไหลแดง
 ปลาปักเป้า
 ปลามังกง
 ปลาแมว
 วงศ์ปลาคางคก
 วงศ์ปลาบู่
 วงศ์ปลาปักเป้าฟันสี่ซี่
 วงศ์ปลายอดม่วง
 วงศ์ปลาหลังเขียว
 วงศ์ปลาเสือตอ
 วงศ์ปลาไหลนา
 ปลาเสือพ่นน้ำ
 ปลาเสือพ่นน้ำเกล็ดถี่
 อันดับปลาซีกเดียว
 ปลาอินทรีทะเลสาบเขมร
 วงศ์ปลาเสือพ่นน้ำ

 ต้นไม้น้ำกร่อย 
 ต้นลุ่ย
 ต้นโกงกาง
 ต้นจาก 
 หงอนไก่ทะเล
# บทเรียนอิเล็กทรอนิกส์
บทเรียนอิเล็กทรอนิกส์http://www.royin.go.th/upload/notice/uploadfiles/541_1755.pdf  เป็นระบบการเรียนทางไกลผ่านระบบอิเล็กทรอนิกส์ ซึ่งสามารถเข้าถึงได้ผ่านระบบอินเทอร์เน็ต เช่น การเรียนออนไลน์ หนังสืออิเล็กทรอนิกส์ เป็นต้น
# ภาษาบูตัวนอน
ภาษาบูตัวนอน (Butuanon language) เป็นภาษาในตระกูลภาษาออสโตรนีเซียน ใช้พูดในอากูซัน เดล นอร์เต และ อากูซัน เดลซูร มีผู้พูดเป็นภาษาแม่บางส่วนในมิซามิสตะวันออกและซูริเกา เดล นอร์เต อยู่ในภาษากลุ่มวิซายัน 
บูตัวนอน
# โครงการแวนการ์ด
โครงการแวนการ์ด  เป็นโครงการของห้องปฏิบัติการวิจัยของกองทัพเรือสหรัฐ  ที่มีแผนจะปล่อยดาวเทียมดวงแรกของประเทศอเมริกาโดยใช้จรวดแวนการ์ด"The Vanguard Satellite Launching Vehicle — An Engineering Summary". B. Klawans. April 1960, 212 pages. Martin Company Engineering Report No 11022, PDF of an optical copy. เนื่องจากการล้ำหน้าของสหภาพโซเวียตที่ปล่อยดาวเทียม Sputnik 1 เมื่อ 4 ตุลาคม ค.ศ. 1957 ทำให้อเมริกาต้องรื้อฟื้นโครงการ Explorer ที่ถูกยกเลิกไป ก่อนที่โครงการทั้ง 2 ของอเมริกาจะเสร็จสิ้น โซเวียตได้ล้ำหน้าไปอีกด้วยการปล่อยดาวเทียมดวงที่ 2 คือ  Sputnik 2  เมื่อ 3 พฤศจิกายน ค.ศ. 1957 และการปล่อยจรวด Vanguard TV3 เมื่อ 6 ธันวาคม ค.ศ. 1957 ที่มีการถ่ายทอดทางโทรทัศน์ แต่จรวดกลับพุ่งขึ้นจากแท่นยิงได้เพียง 4 ฟุต (1.2 เมตร) หรือเพียง 2 วินาที ก็ตกลงมา และระเบิด โชคดีที่ดาวเทียมที่อยู่ส่วนบนเสียหายไม่มาก ยังคงซ่อมแซมได้ สุดท้ายเมื่อ 17 มีนาคม ค.ศ. 1958 ดาวเทียม Vanguard 1 ได้กลายเป็นดาวเทียมดวงที่ 2 ของประเทศอเมริกา ส่วนดวงแรกก็คือ Explorer 1 ที่ปล่อยเมื่อ 31 มกราคม ค.ศ. 1958
# การเจริญเติบโตของหนอนที่พบในศพ
การเจริญเติบโตของหนอนที่พบในศพ  เป็นการเปลี่ยนแปลงหลังการตายตามธรรมชาติอย่างหนึ่งของร่างกายมนุษย์ เมื่อตายหรือหัวใจหยุดเต้น ร่างกายจะเกิดการเปลี่ยนแปลงหลังการตายตามธรรมชาติ เกิดการเน่าสลายตัวและอาจเกิดการเจริญเติบโตของหนอนที่พบในศพในช่วงระยะเวลาประมาณ 3-4 วันหลังจากตาย ซึ่งการเจริญเติบโตของหนอนที่พบในศพ อาจจะเป็นตัวแปรสำคัญที่ช่วยบ่งบอกระยะเวลาการตายของผู้ตายได้เป็นอย่างดี

 การเจริญเติบโตของหนอน 

left|thumb|แมลงวัน ต้นกำเนิดของหนอนแมลงวัน

การเจริญเติบโตของหนอนที่พบในศพ แพทย์นิติเวชและพนักงานสอบสวนจะต้องทราบว่าชนิดของตัวหนอนที่พบในศพนั้น เป็นตัวหนอนของแมลงชนิดใด การรู้ถึงชนิดของแมลงและตัวหนอน จะช่วยทำให้ทราบได้ว่าแมลงชนิดนั้นเจริญเติบโตมานานเท่าใด และใช้ระยะเวลากี่วันจึงจะเจริญเติบโตเป็นตัวเต็มวัย ซึ่งเป็นการช่วยบอกระยะเวลาการตายในทางอ้อมได้

แมลงวันเป็นแมลงที่พบได้มากที่สุดในการเป็นตัวหนอนที่พบบนศพที่ยังไม่แห้ง ยุกตนันท์ จำปาเทศ. ปัญหาพิเศษระดับปริญญาตรี เรื่อง"ชนิดของแมลงที่ตรวจพบจากซากลูกสุกร".ภาควิชากีฏวิทยา คณะเกษตร มหาวิทยาลัยเกษตรศาสตร์. จังหวัดนครปฐม. 2547  ในประเทศไทยเคยมีผู้ศึกษาทางด้านแมลงพบว่า ตัวอ่อนของแมลงวันจะฟักออกจากไข่ โดยใช้ระยะเวลาประมาณ 24 ชม.หลังจากนั้น ตัวอ่อนหนอนแมลงวันจะโตเป็นตัวอ่อนระยะที่ 1-3

ระยะที่ตัวอ่อนของแมลงวันเจริญเติบโต จะมีช่วงตัวยาวประมาณ 1 – 1.5 เซนติเมตรในระยะเวลาประมาณ 7 วัน ลำตัวสีขาวขุ่นคล้ายน้ำนมและจะเริ่มคลานยั้วเยี้ยไต่รอบ ๆ ศพ แต่ถ้าพบหนอนแมลงวันในระยะสุดท้าย หนอนแมลงวันอาจจะเจริญเติบโตและยาวขึ้นได้อีกเพียงเล็กน้อย และจะอยู่นิ่งเฉยไม่ค่อยคลานอีกต่อไป เนื่องจากอยู่ในช่วงที่กำลังจะเปลี่ยนเป็นดักแด้ และเริ่มเปลี่ยนเป็นดักแด้ในวันที่ 8 และการสังเกตตัวแก่ที่สุดของแมลงว่าเป็นชนิดใดอาจจะช่วยบอกเวลาการตายได้ แต่อย่างไรก็ตามถ้าศพที่พบไม่มีแมลงวันตอม ก็อาจไม่มีตัวหนอนให้พบในการใช้คำนวณหาระยะเวลาการตายได้การเจริญเติบโตของหนอนที่พบในศพ, นิติเวชศาสตร์ สำหรับพนักงานสอบสวน, พลตำรวจตรี เลี้ยง หุยประเสริฐ พบ., อว. (นิติเวชศาสตร์) ผู้บังคับการ สถาบันนิติเวชวิทยา โรงพยาบาลตำรวจ, 2549, หน้า 35
# โทรจัน (ดาราศาสตร์)
ในทางดาราศาสตร์ คำคุณศัพท์ของทรอย  มักใช้ในการอ้างถึงดาวเคราะห์ขนาดเล็กหรือดาวบริวาร (ดวงจันทร์) ที่มีวงโคจรร่วมกันกับดาวเคราะห์หรือดวงจันทร์ที่ใหญ่กว่า แต่ไม่ได้รวมเข้ากับดาวแม่เพราะมีการโคจรรอบจุดสมดุลลากร็องจ์ (Lagrangian point of stability) จุดใดจุดหนึ่งในสองจุด (L4 และ L5) ซึ่งอยู่ในตำแหน่ง 60° ล่วงหน้าหรือรั้งท้ายวัตถุใหญ่นั้นๆ

คำว่าโทรจัน นี้ แต่เดิมเป็นคำที่ใช้อ้างถึงโทรจันของดาวพฤหัสบดี ซึ่งเป็นดาวเคราะห์น้อยโทรจันที่โคจรอยู่รอบๆ จุดลากร็องจ์ของดาวพฤหัสบดี อันเป็นประเภทของโทรจันที่พบมากที่สุดในระบบสุริยะ ต่อมาจึงพบวัตถุที่มีลักษณะเดียวกันโคจรอยู่รอบจุดลากร็องจ์ของดาวเนปจูนและดาวอังคาร นอกจากนี้ยังมีดวงจันทร์ทรอย ที่โคจรรอบจุดลากร็องจ์ของดวงจันทร์ขนาดกลาง 2 ดวงของดาวเสาร์
# ภักดิพร สุจริตกุล
ภักดิพร สุจริตกุล หรือเคยใช้ชื่อว่า ภักดิพร จินดาวนิช (เกิด 20 สิงหาคม พ.ศ. 2497) เป็นภริยาที่มิได้จดทะเบียนสมรสของชวน หลีกภัย“แม่ปลื้ม” ถาม “ชวน” จะพายเรือต่อหรือขึ้นฝั่งพักก่อนดีไหม ชี้พายเรือต่อไปจมน้ำในวังวน อดีตนายกรัฐมนตรี อดีตประธานรัฐสภา และอดีตประธานสภาผู้แทนราษฎร และเป็นมารดาของสุรบถ หลีกภัย พิธีกรรายการ Vrzo

 ประวัติ 
ภักดิพร มีชื่อเล่นว่า ปุ๊ย เป็นบุตรสาวคนโตของกัลย์ทัศน์ สุจริตกุล อดีตมหาดเล็กในพระบาทสมเด็จพระมหาภูมิพลอดุลยเดชมหาราช บรมนาถบพิตร กับดรรชี สุจริตกุล เธอเป็นหลานย่าของสุมิตรา สุจริตกุล (สกุลเดิม สิงหลกะ) นางข้าหลวงในพระบาทสมเด็จพระมงกุฎเกล้าเจ้าอยู่หัว โดยสุมิตราเป็นธิดาของ มหาเสวกตรี พระยาราชมนตรี (สง่า สิงหลกะ) กับคุณหญิงบุญปั๋น ราชมนตรี (สกุลเดิม พิทักษ์เทวี; บางแห่งว่าเธอมีสถานะเป็น "เจ้า")

โดยพ่อและย่านำเข้าเฝ้าถวายตัวตั้งแต่เด็ก ๆ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงพระราชทานตำแหน่งให้เป็นคุณข้าหลวงในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมกับศึกษาในโรงเรียนจิตรลดาชั้นเดียวกับกรมสมเด็จพระเทพรัตนราชสุดาฯ สยามบรมราชกุมารีจนสำเร็จการศึกษา จึงทูลลามาศึกษาวิชาเปียโน เมื่อศึกษาจบจึงเป็นครูสอนเปียโนที่โรงเรียนสยามกลการ

ภักดิพรเคยผ่านการสมรสมาแล้ว โดยมีบุตรรวม 3 คน พบกับชวน หลีกภัย ครั้งแรกเมื่อปี พ.ศ. 2525 ในงานเลี้ยงจากการแนะนำของสุเทพ เทือกสุบรรณ ทั้ง 2 คบหาเสมือนเพื่อนที่รู้ใจกันมาหลายปี จนกระทั่งแต่งงานและอยู่กินกันอย่างเงียบ ๆ และไม่ได้จดทะเบียนสมรส โดยที่ครอบครัวของทั้งคู่รับรู้เป็นอย่างดี ทั้งคู่มีบุตรชายด้วยกันหนึ่งคน คือ สุรบถ หลีกภัย (ชื่อเล่น ปลื้ม) พิธีกรรายการ Vrzo โดยชื่อ "สุรบถ" นั้นได้รับพระราชทานจากกรมสมเด็จพระเทพรัตนราชสุดาฯ สยามบรมราชกุมารีกระปุกดอตคอม. น้องปลื้ม ประเดิมผู้ช่วยโฆษก วธ. ปูเส้นทางการเมือง.  เรียกดูเมื่อ 31 ตุลาคม 2555

 ลำดับสาแหรก
# ดาวเคราะห์น้อยประเภท V
ดาวเคราะห์น้อยประเภท V หรือดาวเคราะห์น้อยเวสตอยด์ (Vestoid; หมายถึง คล้ายเวสต้า) เป็นดาวเคราะห์น้อยที่มีคุณลักษณะคล้ายคลึงกับดาวเคราะห์น้อยเวสต้า ซึ่งเป็นดาวเคราะห์น้อยดวงที่ใหญ่ที่สุดในประเภทนี้ และเป็นที่มาของชื่อ (V)

ดาวเคราะห์น้อยประเภทนี้ส่วนมากมีองค์ประกอบของวงโคจรคล้ายคลึงกับ 4เวสต้า มีความเยื้องศูนย์กลางและความเอียงของวงโคจรพอๆ กัน ทั้งยังอยู่ใกล้กันพอที่จะถือเป็นดาวเคระกูลเวสต้า โดยมีค่ากึ่งแกนเอก ระหว่าง 2.18 หน่วยดาราศาสตร์ ไปจนถึงบริเวณช่องว่างเคิร์กวูด 3:1 หรือ 2.50 หน่วยดาราศาสตร์ ข้อมูลนี้บ่งชี้ว่าดาวเคราะห์น้อยส่วนมากเหล่านี้น่าจะเป็นส่วนหนึ่งของเปลือกของเวสต้ามาก่อน แล้วแตกกระจายออกโดยการปะทะคราวใดคราวหนึ่งในอดีต ทั้งนี้มีแอ่งขนาดใหญ่ทางซีกใต้ของเวสต้าที่สนับสนุนสมมุติฐานนี้

ดาวเคราะห์น้อยประเภท V มีความสว่างระดับปานกลาง โดยทั่วไปจะคล้ายคลึงกับดาวเคราะห์น้อยประเภท S ซึ่งมีองค์ประกอบส่วนใหญ่เป็นหิน เหล็ก และคอนไดรท์ธรรมดาๆ แต่มี ไพร็อกซีน มากกว่าประเภท S
# เมอแร็งก์
เมอแร็งก์ (,) เป็นขนมสวิสและฝรั่งเศสชนิดหนึ่ง ทำจากไข่ขาวที่ตีกับน้ำตาลป่นจนขึ้นฟู และเติมตัวช่วยขึ้นรูป เช่น ครีมออฟทาร์ทาร์ แป้งข้าวโพด เป็นต้น ในบางสูตร บ่อยครั้งมีการเติมกลิ่นวานิลลา อัลมอนด์ และมะพร้าวลงไปด้วย มีลักษณะคือเบาฟูและหวานอย่างมาก ชื่อที่คนรู้จักกันดีคือคุกกี้เมอแร็งก์

ประวัติ
thumb|ชามเมอแร็งก์ทำเองที่บ้าน
มีการอ้างว่าเมอแร็งก์มีต้นกำเนิดในหมู่บานไมริงเงิน ประเทศสวิตเซอร์แลนด์ และพัฒนาโดยเชฟชาวอิตาลีชื่อกัสปารีนี ในช่วงปลายคริสต์ศตวรรษที่ 17 ถึงต้นคริสต์ศตวรรษที่ 18 อย่างไรก็ตาม ข้ออ้างนี้ยังคงมีการโต้แย้ง โดยพจนานุกรมภาษาอังกฤษ ฉบับออกซฟอร์ดระบุว่าศัพท์ภาษาฝรั่งเศสนี้ไม่ทราบที่มา คำว่า meringue ปรากฏขึ้นครั้งแรกในตำราอาหารของFrançois Massialotใน ค.ศ. 1692 คำว่า meringue ปรากฏในภาษาอังกฤษครั้งแรกใน ค.ศ. 1706 ในหนังสือแปลของ Massialot 

เมอแร็งก์แบบดั้งเดิมจะทำให้เป็นรูปร่างด้วยช้อนขนาดใหญ่สองคัน ส่วนเมอแร็งก์ที่ทำด้วยถุงบีบมาจากการคิดค้นของ Antonin Carême

 ประเภท 
 เฟรนช์เมอแร็งก์ หรือ เมอแร็งก์พื้นฐาน เป็นที่นิยมในหมู่คนทำอาหารที่บ้าน โดยจะใส่น้ำตาลทรายขาวละเอียด (น้ำตาลป่น) ลงในไข่ขาวแล้วตีให้ละเอียด
 อิตาเลียนเมอแร็งก์ ทำด้วยการต้มน้ำเชื่อมน้ำตาลแทนการใช้น้ำตาลป่น ซึ่งทำให้เกิดเมอแร็งก์ที่นิ่มกว่าและคงทนกว่า โดยใช้กับของหวานได้หลายอย่างโดยไม่ทำลายมัน อิตาเลียนเมอแร็งก์จะใช้น้ำเชื่อมน้ำตาลร้อนราดลงไปในไข่ขาวพร้อมคนเบา ๆ จนแข็ง และจนกว่าเมอแร็งก์จะเย็น เมอแร็งก์ชนิดนี้สามารถใช้ได้โดยไม่ต้องปรุง มันจะไม่ยุบเป็นเวลานาน และสามารถใช้ตกแต่งพาย หรือทาบนแผ่นหรือฐานbaked Alaskaแล้วค่อยอบได้
 สวิสเมอแร็งก์ เป็นเมอแร็งก์ที่ใช้ปัดบนbain-marieเพื่อทำให้ไข่ขาวอุ่น และตีอย่างคงที่จนกว่ามันจะเย็น นั่นทำให้เกิดเมอแร็งก์ที่ดูเหมือนมาร์ชเมลโลว์หนาและมันเงา ส่วนใหญ่จะใช้อบ
 วีแกนเมอแร็งก์ เป็นเมอแร็งก์เลียนแบบที่ใช้อควาฟาบากับน้ำส้มสายชูจำนวนน้อยและน้ำตาลป่น โดยมีรูปร่างคล้ายเมอแร็งก์ที่ทำมาจากไข่ แต่ถ้าจุดไฟหรืออบไม่ถูก จะทำให้มันไหม้อย่างรวดเร็ว เมอแร็งก์อีกแบบทำด้วยมันฝรั่งแทนการใช้อควาฟาบา

เคมี
thumb|left|ไข่ขาวที่ถูกคนแล้ว
โปรตีนในไข่ขาวมีดังนี้: ovalbumin (54%), conalbumin/ovotransferrin (13%), ovomucoid (11%), ovoglobulins (4%), ไลโซไซม์ (3.5%) และovomucin (2%)
# บริการข้อความสื่อประสม
บริการข้อความสื่อประสม (multimedia messaging service) หรือเอ็มเอ็มเอส (MMS) เป็นการส่งข้อความประกอบสื่อประสม แทนที่จะส่งเป็นข้อความที่มีตัวอักษรอย่างเดียวซึ่งเรียก "บริการข้อความ" หรือเอสเอ็มเอส

เอ็มเอ็มเอสนั้นรองรับการส่งรูปภาพสี ภาพเคลื่อนไหว หรือเสียงจากโทรศัพท์มือถือเครื่องหนึ่งไปยังอีกเครื่องหนึ่ง โดยที่โทรศัพท์มือถือเครื่องของผู้รับนั้น จะต้องสามารถรับเอ็มเอ็มเอสรองรับการใช้จีพีอาร์เอสและถ้ายิ่งเป็นเอ็ดจ์ก็จะสามารถทำงานได้รวดเร็วขึ้น และก่อนที่จะรับ-ส่งเอ็มเอ็มเอสได้นั้น จะต้องตั้งค่าโทรศัพท์และขอเปิดใช้บริการเอ็มเอ็มเอสและจีพีอาร์เอสจากผู้ให้บริการเครือข่ายโทรศัพท์มือถือก่อนด้วย เอ็มเอ็มเอสนั้นจะมีขนาดที่ใหญ่กว่าเอสเอ็มเอส และถ้าขนาดไฟล์ใหญ่เกินไป ก็จะไม่สามารถส่งได้ จำเป็นจะต้องมีการปรับขนาดให้เล็กลง ซึ่งโดยปกติจะมีอัตราค่าบริการที่แพงกว่าเอสเอ็มเอสแล้วแต่ผู้ให้บริการ ดังนั้นเอ็มเอ็มเอสจึงเป็นการส่งข้อมูลอีกทางเลือกหนึ่ง ซึ่งคล้าย ๆ กับ ไปรษณีย์อิเล็กทรอนิกส์ หรือ บลูทูท เพียงแต่ทั้งสองอย่างนี้ จะไม่มีค่าใช้จ่ายเท่านั้นเอง ก็แล้วแต่เรา ว่าจะเลือกแบบไหน
# ดาวเคราะห์น้อยใกล้โลก
ดาวเคราะห์น้อยใกล้โลก (NEA) คือดาวเคราะห์น้อยที่มีวงโคจรใกล้กับวงโคจรของโลก โดยมากมีวงโคจรอยู่ระหว่าง 0.983 ถึง 1.3 หน่วยดาราศาสตร์ จากดวงอาทิตย์ วงโคจรของดาวเคราะห์น้อยใกล้โลกบางส่วนตัดกับวงโคจรของโลก ซึ่งอาจมีความเสี่ยงที่จะปะทะกันได้ ดาวเคราะน้อยเหล่านี้อยู่ใกล้พอที่จะเดินทางไปถึงโดยยานอวกาศได้ บางดวงสามารถไปถึงได้โดยใช้เชื้อเพลิงน้อยกว่าการไปดวงจันทร์เสียอีก  ด้วยเหตุนี้จึงทำให้ดาวเคราะห์น้อยกลุ่มนี้เป็นเป้าหมายที่น่าสำรวจอย่างยิ่ง มียานอวกาศไปเยือนดาวเคราะห์น้อยใกล้โลกสองดวงแล้ว คือ ยานสำรวจ Near Earth Asteroid Rendezvous ขององค์การนาซา  ไปสำรวจดาวเคราะห์น้อย 433 อีรอส และยานสำรวจ Hayabusa ของ JAXA ได้ไปเยือน 25143 Itokawa ดาวเคราะห์น้อยใกล้โลก จัดว่าเป็นกลุ่มย่อยหนึ่งอยู่ในบรรดา วัตถุท้องฟ้าใกล้โลก
# กฎของทีทซีอุส–โบเดอ
กฎของทีทซีอุส–โบเดอ  หรือบางแห่งเรียกว่า กฎของโบเดอ คือสมมุติฐานเกี่ยวกับวงโคจรของวัตถุทางดาราศาสตร์ที่ค่ากึ่งแกนเอกต่าง ๆ กันกับดวงอาทิตย์ ว่ามีความสัมพันธ์ในลักษณะเอกซ์โพเนนเชียลตามลำดับของดาวเคราะห์ ได้รับการเสนอขึ้นใน ค.ศ. 1766 โดยโยฮัน ดานีเอล ทีทซีอุส นักดาราศาสตร์ชาวเยอรมัน และต่อมาโยฮัน เอเลิร์ท โบเดอ ได้นำมาสรุปเป็นกฎขึ้น ในภายหลังสมมุติฐานนี้ไม่เป็นที่ยอมรับเมื่อการทำนายวงโคจรของดาวเคราะห์ผิดพลาดไปนับแต่การค้นพบดาวเนปจูนใน ค.ศ. 1846

 สมการ 
สมการกำหนดความสัมพันธ์ระหว่างค่ากึ่งแกนเอก (a) ของดาวเคราะห์แต่ละดวงไล่ลำดับออกไปจากดวงอาทิตย์ เช่น ค่ากึ่งแกนเอกของโลกเท่ากับ 10 จะได้ว่า

 

โดยที่ n = 0, 3, 6, 12, 24, 48 ..., ตามลำดับของดาวเคราะห์นับจากด้านใน (ใกล้ดวงอาทิตย์ที่สุด) ไล่ออกไปด้านนอก ตัวเลขแต่ละลำดับที่  จะมีค่าเป็นสองเท่าของตัวเลขก่อนหน้า ผลลัพธ์ที่ได้เมื่อหารด้วย 10 จะแปลงเป็นหน่วยดาราศาสตร์ ทำให้ได้สมการต่อไปนี้

  = 0.4 + 0.3 · 2 m

โดยที่ m = , 0, 1, 2,...

สำหรับดาวเคราะห์รอบนอก ดาวแต่ละดวงได้รับการ "ทำนาย" ว่าอยู่ห่างจากดวงอาทิตย์เป็นระยะประมาณ 2 เท่าของวัตถุรอบในดวงก่อนหน้า

 ข้อมูล 
ระยะห่างของดาวเคราะห์ที่ได้จากการคำนวณตามกฎนี้ เมื่อเปรียบเทียบกับระยะห่างจริง เป็นดังนี้

thumb|right|350px|แผนภูมิแสดงข้อมูลจากตารางด้านซ้าย
 ดาวเคราะห์ k ระยะห่างตามกฎ ระยะห่างจริง ดาวพุธ 0 0.4 0.39 ดาวศุกร์ 1 0.7 0.72 โลก 2 1.0 1.00 ดาวอังคาร 4 1.6 1.52 ซีรีส1 8 2.8 2.77 ดาวพฤหัสบดี 16 5.2 5.20 ดาวเสาร์ 32 10.0 9.54 ดาวยูเรนัส 64 19.6 19.2 ดาวเนปจูน 128 38.8 30.06 ดาวพลูโต1 256 77.2 39.44

1 ซีรีส นับเป็นดาวเคราะห์อยู่ในช่วง ค.ศ. 1801 จนถึงราวคริสต์ทศวรรษ 1860 พลูโตนับเป็นดาวเคราะห์อยู่ระหว่าง ค.ศ. 1930–2006 ร่างข้อกำหนดของสหภาพดาราศาสตร์สากลว่าด้วยการจัดประเภทของ "ดาวเคราะห์" จะทำให้ซีรีส ได้รับการจัดประเภทใหม่เป็นดาวเคราะห์ แต่จากการปรับปรุงข้อกำหนดในตอนปลายเดือนสิงหาคม ค.ศ. 2006 ทำให้ซีรีส พลูโต และเอริส ได้รับการจัดประเภทใหม่กลายเป็น "ดาวเคราะห์แคระ"

 คำอธิบาย 
กฎของทีทซีอุส–โบเดอยังไม่มีคำอธิบายใดที่เชื่อถือได้ แต่มีสิ่งที่เป็นไปได้อย่างหนึ่งคือการสั่นพ้องของวงโคจรรวมกับการสั้นลงขององศาอิสระ : ระบบดาวเคราะห์ใด ๆ ที่เสถียรจะมีความเป็นไปได้สูงที่จะมีความสัมพันธ์ไปตามกฎของทีทซีอุส–โบเดอ อย่างไรก็ตามอลัน บอส นักฟิสิกส์ดาราศาสตร์ กล่าวว่ามันเป็นเพียงแค่เรื่องบังเอิญ และวารสารวิทยาศาสตร์ดาวเคราะห์ Icarus ไม่ยอมรับที่จะตีพิมพ์กฎที่ปรับปรุงนี้

การสั่นพ้องของวงโคจรจากวัตถุที่โคจรหลักจะสร้างบริเวณรอบดวงอาทิตย์ที่ปราศจากวงโคจรที่เสถียร ผลจากแบบจำลองการกำเนิดระบบสุริยะสนับสนุนแนวคิดที่ระบบดาวเคราะห์จะเลือกรัศมีวงโคจรที่เสถียรแบบสุ่มจะมีแนวโน้มที่จะเป็นไปตามกฎของทีทซีอุส–โบเดอ

ดูบรูลและแกรเนอร์"Titius-Bode laws in the solar system. Part I: Scale invariance explains everything". F. Graner, B. Dubrulle Astronomy and Astrophysics 282, 262-268 (1994)."Titius–Bode laws in the solar system. Part II: Build your own law from disk models",B. Dubrulle, F. Graner Astronomy and Astrophysics 282, 269-276 (1994).แสดงให้เห็นว่ากฎกำลังสองผกผันตามระยะทางจะมีผลลัพธ์ของแบบจำลองการยุบตัวของกลุ่มเมฆของระบบดาวเคราะห์มีแนวโน้มที่จะสมมาตรสองแกน : การหมุนคงที่ (เมฆจะสมมาตรตามแกน) สเกลคงที่ (เมฆจะมีสเกลตามความยาวเท่ากันหมด), อันหลังเป็นโครงหลักของหลายปรากฏการณ์ มีบทบาทในการเกิดระบบสุริยะ